7. januar 2017 - 26. marts 2017
« Sale hos Casa & Co
Udstilling på Rønnebæksholm den 7. januar-26 marts
Værker af de tre danske samtidskunstnere Jytte Høy, Jakob Hunosøe og Jeanette Hillig.
Til udstillingen skaber de værker, der har Lundstrøms kunstneriske undersøgelser som udgangspunkt, og bringer dem ind i nutiden.
Jytte Høy (f.1951) tager udgangspunkt i nogle af Lundstrøms mest emblematiske værker: opstillingen og portrættet. Deres genkendelighed danner udgangspunkt for en yderligere abstraktion, en ”venden tingene på hovedet” eller en overdrivelse af det allerede eksisterende.
Jeanette Hilligs (f.1977) værker undersøges, hvordan fladen objektliggøres og træder ud i rummet som tredimensional figur. Dette står i modsætning til Lundstrøm, der ofte arbejdede med det afbildede som geometriske former indfanget på lærredet.
Jakob Hunosøe (f. 1975) er interesseret i kompositionen af helt enkle genstande. Både i den glæde man kan finde, når ganske få elementer – en kande, en lampe – kan skabe et vellykket værk; men også i den form for underspillet humor, der ligger i at simple genstande får den største opmærksomhed.
Læs mere på Rønnebækholms hjemmeside.